นายกรัฐมนตรี ประชุม ศบค.พิจารณาปลดล็อกกิจการระยะ 2 หลังสถานการณ์การแพร่ระบาดโควิด-19 ในประเทศไทยดีขึ้น
นายกรัฐมนตรี ประชุม ศบค.พิจารณาปลดล็อกกิจการระยะ 2 หลังสถานการณ์การแพร่ระบาดโควิด-19 ในประเทศไทยดีขึ้นพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)  หรือ ศบค. เพื่อพิจารณาผ่อนปรนเปิดห้างสรรพสินค้าหรือไม่ รวมถึงจะขยายเวลาประกาศเคอร์ฟิวไปเป็นเวลา 23.00 น. – 04.00 น. นายกรัฐมนตรี กล่าวว่า ช่วงเวลาที่ผ่านมาเป็นช่วงที่คนไทยได้ผ่อนคลายความรู้สึกโดยเฉพาะตัวเลขของผู้ติดเชื้อโควิด-19 ลดลง จึงขอขอบคุณ รัฐมนตรี ปลัดกระทรวง ข้าราชการและภาคเอกชนทุกภาคส่วนที่ร่วมมือกัน เสียสละทำงานเพื่อแก้ปัญหาให้ผ่านไปได้